CELEX: 62011CN0638
Language: el
Date: 2011-12-12 00:00:00
Title: Υπόθεση C-638/11 P: Αναίρεση που άσκησε στις 12 Δεκεμβρίου 2011 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (έβδομο τμήμα) στις 27 Σεπτεμβρίου 2011 στην υπόθεση T-199/04, Gul Ahmed κατά Συμβουλίου της Ευρωπαϊκής Ένωσης, υποστηριζόμενη από την Ευρωπαϊκή Επιτροπή

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/5
            
         Αναίρεση που άσκησε στις 12 Δεκεμβρίου 2011 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (έβδομο τμήμα) στις 27 Σεπτεμβρίου 2011 στην υπόθεση T-199/04, Gul Ahmed κατά Συμβουλίου της Ευρωπαϊκής Ένωσης, υποστηριζόμενη από την Ευρωπαϊκή Επιτροπή
   (Υπόθεση C-638/11 P)
   2012/C 65/10
   Γλώσσα διαδικασίας: η αγγλική
   
      Διάδικοι
   
   
      Αναιρεσείον: Συμβούλιο της Ευρωπαϊκής Ένωσης (εκπρόσωποι: J.-P. Hix, G. Berrisch, Rechtsanwalt)
   
      Αντίδικος κατ’ αναίρεση: Gul Ahmed Textile Mills Ltd, Ευρωπαϊκή Επιτροπή
   
      Αιτήματα του αναιρεσείοντος
   
   Το αναιρεσείον ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση (απόφαση του Γενικού Δικαστηρίου της 27ης Σεπτεμβρίου 2011 στην υπόθεση T-199/04), στο μέτρο που το Γενικό Δικαστήριο (i) ακύρωσε τον κανονισμό (ΕΚ) 397/2004 (1), για την επιβολή οριστικού δασμού αντιντάμπινγκ στις εισαγωγές βαμβακερών κλινοσκεπασμάτων καταγωγής Πακιστάν (προσβαλλόμενος κανονισμός), και (ii) καταδίκασε το Συμβούλιο στα δικαστικά του έξοδα και στα δικαστικά έξοδα των καθών)·
            
         
               —
            
            
               να απορρίψει το τρίτο σκέλος του πέμπτου λόγου ακυρώσεως·
            
         
               —
            
            
               να αναπέμψει την υπόθεση στο Γενικό Δικαστήριο όσον αφορά τα λοιπά σημεία της προσφυγής·
            
         
               —
            
            
               να καταδικάσει τους καθών στα δικαστικά έξοδα της αναιρετικής διαδικασίας και
            
         
               —
            
            
               να επιφυλαχθεί ως προς τα δικαστικά έξοδα της ενώπιον του Γενικού Δικαστηρίου διαδικασίας.
            
         
      Λόγοι αναιρέσεως και κύρια επιχειρήματα
   
   Το Συμβούλιο υποστηρίζει ότι το Γενικό Δικαστήριο υπέπεσε σε πλάνη διαπιστώνοντας ότι η κατάργηση των προσωρινών δασμών αντιντάμπινγκ για κλινοσκεπάσματα από το Πακιστάν και η εφαρμογή συστήματος γενικευμένων δασμολογικών προτιμήσεων υπέρ του Πακιστάν στις αρχές του 2002 ενέπιπταν στους «λοιπούς παράγοντες» κατά την έννοια του άρθρου 3, παράγραφος 7, του βασικού κανονισμού. Συνεπώς, το Γενικό Δικαστήριο υπέπεσε σε πλάνη κρίνοντας ότι, στην υπό κρίση υπόθεση, τα όργανα ενήργησαν κατά παράβαση του άρθρου 3, παράγραφος 7, του βασικού κανονισμού, διότι δεν διαχώρισαν ούτε διέκριναν τα προβαλλόμενα ζημιογόνα αποτελέσματα των παραγόντων αυτών.
   
      (1)  Κανονισμός (ΕΚ) 397/2004 του Συμβουλίου, της 2ας Μαρτίου 2004, για την επιβολή οριστικού δασμού αντιντάμπινγκ στις εισαγωγές βαμβακερών κλινοσκεπασμάτων καταγωγής Πακιστάν (ΕΕ L 66, σ. 1).